
         Nr.23/117/2005

AVIZ

asupra proiectului de Lege pentru aprobarea Ordonanţei de urgenţă a Guvernului nr.100/2005 privind asigurarea respectării drepturilor de proprietate industrială



În conformitate cu prevederile art.89 din Regulamentului Camerei Deputaţilor, republicat, Comisia pentru industrii şi servicii a fost sesizată, cu nr.P.L.X 328 din 29 iulie 2005, pentru aviz la Comisia juridică, de disciplină şi imunităţi, cu proiectul de Lege pentru aprobarea Ordonanţei de urgenţă a Guvernului nr.100/2005 privind asigurarea respectării drepturilor de proprietate industrială.


Ordonanţa de urgenţă a fost emisă pentru instituirea unor dispoziţii privind asigurarea respectării drepturilor de proprietate industrială şi pentru preluarea în legislaţia internă a prevederile Directivei 2004/48/CE privind drepturile de proprietate intelectuală.



Ordonanţa de urgenţă a fost avizată favorabil de Consiliul Legislativ, cu nr.948 din 15 iulie 2005.



Proiectul de lege a fost adoptat, cu amendamente, de Senat în şedinţa din 28 iulie 2005.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege în şedinţa din 30 august 2005.



În urma dezbaterilor, membrii comisiei au avizat favorabil, cu 21 voturi pentru şi 1 vot împotrivă acest proiect de lege,  cu amendamente admise prezentate în anexă.



Prin obiectul de reglementare şi conţinutul său, proiectul de lege face parte din categoria legilor organice.



În conformitate cu prevederile art.75 alin.(1) şi (3) din Constituţia României, republicată, Camera Deputaţilor este Cameră decizională.

                            PREŞEDINTE,                                SECRETAR,

                         Dan Ioan Popescu                             Aurelia Vasile

Expert,

Daniel Bădina

Expert,

Isabela Robe

A M E N D A M E N T E    A D M I S E

la proiectul de Lege pentru aprobarea Ordonanţei de urgenţă a Guvernului nr.100/2005 privind asigurarea respectării drepturilor de proprietate industrială

Nr.

crt.
Textul OUG nr.100/2005 
Text adoptat de Senat
Amendamente admise
Motivaţia

0
1
2
3
4

1.
Art. 5. - (1) La solicitarea unei părţi care a prezentat elemente de probă, în mod rezonabil accesibile şi suficiente în susţinerea afirmaţiilor sale şi dacă aceste elemente se află sub controlul părţii adverse, instanţa judecătorească competentă poate să ordone ca aceste elemente de probă să fie produse de partea adversă, sub rezerva asigurării protecţiei informaţiilor confidenţiale. 


La articolul 5, alineatul (1) va avea următorul cuprins:

Art. 5. - (1) La solicitarea unei părţi, care a prezentat elemente de probă în susţinerea afirmaţiilor sale şi dacă aceste elemente se află sub controlul părţii adverse, instanţa judecătorească competentă poate să ordone ca acestea să fie produse de partea adversă, sub rezerva asigurării protecţiei informaţiilor confidenţiale.


Art. 5. - (1) La solicitarea unei părţi care a prezentat elemente de probă, în mod rezonabil accesibile şi suficiente în susţinerea afirmaţiilor sale şi dacă aceste elemente se află sub controlul părţii adverse, instanţa judecătorească competentă poate să ordone ca aceste elemente de probă să fie produse de partea adversă, sub rezerva asigurării protecţiei informaţiilor confidenţiale. 


Acordul TRIPS art.6.

În concordanţă cu Directiva 2004/48/CE.

0
1
2
3
4


 (2) În cazul încălcărilor drepturilor de proprietate industrială protejate, săvârşite la scară comercială, instanţele judecătoreşti competente pot, la cererea unei părţi, să ordone comunicarea documentelor bancare, financiare sau comerciale, care se găsesc sub controlul părţii adverse, sub rezerva ca protecţia informaţiilor confidenţiale să fie asigurată. 


Nemodificat


 (2) În cazul încălcărilor drepturilor de proprietate industrială protejate, săvârşite la scară comercială, instanţele judecătoreşti competente pot, la cererea unei părţi, să ordone comunicarea documentelor bancare, financiare sau comerciale, care se găsesc sub controlul părţii adverse, sub rezerva ca protecţia informaţiilor confidenţiale să fie asigurată. 




2
Art. 6. - (1) Înainte de judecarea fondului cauzei, având ca obiect un drept de proprietate industrială protejat, instanţa judecătorească competentă poate, la cererea unei părţi care a prezentat elemente de probă, în mod rezonabil accesibile, în susţinerea afirmaţiilor sale din care rezultă că o încălcare a avut loc ori că această încălcare este iminentă, să ordone măsuri provizorii, rapide şi eficiente pentru conservarea elementelor de probă pertinente cauzei, sub condiţia ca protecţia informaţiilor confidenţiale să fie asigurată. 

(2) Măsurile prevăzute la alin. (1) pot include descrierea detaliată cu sau fără prelevare de eşantioane, sechestrul mărfurilor litigioase şi, după caz, al materialelor şi instrumentelor utilizate pentru a produce şi/sau a distribui aceste mărfuri, precum şi documentele în legătură cu acestea. 

(3) Măsurile de conservare a probelor sunt dispuse de instanţele judecătoreşti competente, prin ordonanţă preşedinţială, chiar fără ca cealaltă parte să fie citată, când orice întârziere este susceptibilă să cauzeze un prejudiciu ireparabil titularului dreptului sau când există un risc de distrugere a elementelor de probă, care poate fi dovedit. 

(4) În cazurile în care ordonanţa preşedinţială a fost dată fără citare, părţilor în cauză le vor fi comunicate aceste măsuri de îndată. 

(5) În termen de 5 zile de la comunicarea măsurilor de conservare a probelor, părţile în cauză pot ataca măsurile dispuse. Judecarea se face de urgenţă, cu citarea părţilor, făcându-se aplicarea dispoziţiilor Codului de procedură civilă referitoare la procedurile speciale. 


La articolul 6, alineatele (1) şi (5) vor avea următorul cuprins:

Art. 6. - (1) Înainte de judecarea fondului cauzei, având ca obiect un drept de proprietate industrială protejat, instanţa judecătorească competentă poate, la cererea unei părţi care a prezentat elemente de probă, în susţinerea afirmaţiilor sale din care rezultă că o încălcare a avut loc ori că această încălcare este iminentă, să ordone măsuri provizorii, rapide şi eficiente pentru conservarea elementelor de probă pertinente cauzei, sub condiţia ca protecţia informaţiilor confidenţiale să fie asigurată.

Nemodificat

Nemodificat

Nemodificat

(5) În termen de 5 zile de la comunicarea măsurilor de conservare a probelor, părţile în cauză pot ataca măsurile dispuse. Judecarea se face de urgenţă, cu citarea părţilor, făcându-se aplicarea dispoziţiilor Codului de procedură civilă referitoare la procedurile speciale şi la administrarea probelor.


Art. 6. - (1) Înainte de judecarea fondului cauzei, având ca obiect un drept de proprietate industrială protejat, instanţa judecătorească competentă poate, la cererea unei părţi care a prezentat elemente de probă, conform prevederilor art.5 alin.(1), în susţinerea afirmaţiilor sale din care rezultă că o încălcare a avut loc ori că această încălcare este iminentă, să ordone măsuri provizorii, rapide şi eficiente pentru conservarea elementelor de probă pertinente cauzei, sub condiţia ca protecţia informaţiilor confidenţiale să fie asigurată. 

Nemodificat

Nemodificat

Nemodificat

(5) În termen de 5 zile de la comunicarea măsurilor de conservare a probelor, părţile în cauză pot ataca măsurile dispuse. Judecarea se face de urgenţă, cu citarea părţilor, făcându-se aplicarea dispoziţiilor Codului de procedură civilă referitoare la procedurile speciale şi la administrarea probelor.




3. 
Art. 9. - (1) Instanţa judecătorească competentă poate, la cererea reclamantului, să ordone măsuri provizorii împotriva persoanei care se presupune că a încălcat un drept de proprietate industrială protejat în scopul de a preveni orice încălcare iminentă cu privire la acest drept, respectiv: 

a) să interzică cu titlu provizoriu ca încălcarea presupusă să mai continue; sau 

b) să constituie o garanţie destinată să asigure despăgubirea titularului dreptului protejat. 

(2) Măsurile provizorii prevăzute la alin. (1) pot fi ordonate şi împotriva unui intermediar ale cărui servicii sunt utilizate de către un terţ în scop de încălcare a unui drept de proprietate industrială protejat. 

(3) La cererea reclamantului, instanţele judecătoreşti competente pot să ordone sechestrul mărfurilor bănuite că ar aduce atingere unui drept de proprietate industrială protejat pentru a împiedica introducerea lor sau circulaţia lor în circuitele comerciale. 

(4) În cazul unei încălcări săvârşite în activităţi comerciale, instanţa judecătorească competentă poate să ordone, dacă partea vătămată dovedeşte că există circumstanţe care ar putea face imposibilă recuperarea daunelor-interese, sechestrul bunurilor mobiliare şi imobiliare ale persoanei care se presupune că a încălcat un drept de proprietate industrială protejat, inclusiv blocarea conturilor bancare şi a altor bunuri. În acelaşi scop se poate ordona comunicarea documentelor bancare, financiare sau comerciale ori accesul la informaţii pertinente cauzei. 

(5) Instanţa judecătorească competentă poate cere reclamantului, în cadrul măsurilor prevăzute la alin. (1)-(4), să furnizeze orice element de probă accesibil, în scopul de a-şi forma cu suficientă certitudine convingerea că acesta este titularul dreptului şi că acest drept i-a fost încălcat ori o astfel de încălcare este iminentă. 


La articolul 9, partea introductivă a alineatului (1) şi alineatul (5) vor avea următorul cuprins:

Art. 9. - (1) Instanţa judecătorească competentă poate, la cererea motivată a reclamantului, să ordone măsuri provizorii împotriva persoanei care se presupune că a încălcat un drept de proprietate industrială protejat, în scopul de a preveni orice încălcare cu privire la acest drept, respectiv: 

Nemodificat

Nemodificat

Nemodificat

Nemodificat

Nemodificat

(5) Instanţa judecătorească competentă poate cere reclamantului, în cadrul măsurilor prevăzute la alin. (1)-(4), să furnizeze orice element de probă, în scopul de a-şi forma convingerea că acesta este titularul dreptului şi că acest drept i-a fost încălcat ori o astfel de încălcare este iminentă. 


La articolul 9, partea introductivă a alineatului (1) şi alineatul (5) vor avea următorul cuprins:

Art. 9. - (1) Instanţa judecătorească competentă poate, la cererea motivată a reclamantului, să ordone măsuri provizorii împotriva persoanei care se presupune că a încălcat un drept de proprietate industrială protejat, în scopul de a preveni orice încălcare iminentă cu privire la acest drept, respectiv: 

Nemodificat

Nemodificat

Nemodificat

Nemodificat

Nemodificat

(5) Instanţa judecătorească competentă poate cere reclamantului, în cadrul măsurilor prevăzute la alin. (1)-(4), să furnizeze orice element de probă, în scopul de a-şi forma convingerea că acesta este titularul dreptului şi că acest drept i-a fost încălcat ori o astfel de încălcare este iminentă. 




4. 
Art. 15. - Cheltuielile de judecată stabilite de instanţa de judecată, în mod rezonabil şi proporţional cu cauza respectivă, şi care au fost efectuate de partea care a câştigat procesul vor fi suportate, de regulă generală, de către partea care a pierdut procesul. 


Articolul 15 va avea următorul cuprins:

Art. 15. - Cheltuielile de judecată stabilite de instanţa de judecată, care au fost efectuate de către partea care a câştigat procesul, vor fi suportate, de regulă, de către partea care a pierdut procesul. 


Articolul 15 va avea următorul cuprins:

Art. 15. - Cheltuielile de judecată stabilite de instanţa de judecată, în mod rezonabil şi proporţional cu cauza respectivă, şi care au fost efectuate de partea care a câştigat procesul vor fi suportate, de regulă, de către partea care a pierdut procesul. 




                                                        PRESEDINTE,                                                               SECRETAR,

                                            Dan Ioan Popescu                                                             Aurelia Vasile

Expert, Daniel Bădina

Expert, Isabela Robe

